Slik blir «nye» Top Gear
Du leste riktig. Kansellerte Top Gear Live har byttet navn til «Clarkson, Hammond & May LIVE», og karrieren til bilentusiastene ser lysere ut enn på flere måneder. Det er ikke mer enn noen uker siden det ble bekreftet at Jeremy Clarkson fikk sparken etter basketaket med en produsent i mars. Men 55-åringen har flere biljobber i ermet – og neste helg reiser trioen ut på sin nye turné, med Belfast som første stopp. Dette er den samme turneen som tar dem til Stavanger i juni. Les på VG Pluss:«Top Gear»-gjengen ble superstjerner: Gode for 640 millioner Ferske, eksklusive klipp VG har fått tilgang til viser tydelig at trioen er i full gang med sitt nye show. Der laster de biler inn i en trailer, og man ser tydelig at det står «Norge» på en av bilene. Det nye showet vil ikke vises på TV, og klippene som er filmet i forkant av Liveshowene er til promobruk, og noe skal også vises på showene rundt om i verden. I tillegg til Belfast og Stavanger, får også Sheffield, Johannesburg, Australia, Warszawa og London besøk av den i over gjennomsnittet bilinteresserte trioen. Les også:Sjekk hvorfor Hammond elsker norsk frokost Det var i mars den populære «Top Gear»-programlederen Jeremy Clarkson ble suspendert, og etter hvert fikk sparken fra BBC etter at han skal ha gått til angrep på en av programmets produsenter. Etter oppstyret har det også blitt kjent at Clarkson fikk en uriktig kreftdiagnose kun to dager før han fikk sparken fra programmet, og at politiet holdt Clarkson på pinebenken i fem dager før han fikk vite at saken var henlagt. «Top Gear» på BBC blir aldri det samme etter hendelsen – for kort tid etter at det ble kjent at Clarkson hadde fått sparken, ble det klart at også James May og Richard Hammond trekker seg fra programmet. Les på VG pluss: Jeremy Clarkson: Urokråka som skjøt gullfuglen
Hvis du trodde at verdens mest sette program var over, må du tro om igjen. Se en eksklusiv smakebit på «Clarkson, Hammond &amp; May LIVE».